ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอรับหนังสืออนุญาตนำเข้า ส่งออก นำผ่านพืชอนุรักษ์และซากพืชอนุรักษ์การขอรับหนังสือรับรองการส่งออกพืชลูกผสมของพืชอนุรักษ์และใบสำคัญการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืช พ.ศ. ๒๕๑๘ และที่แก้ไขเพิ่มเติมโดยวิธีการทางอิเล็กทรอนิกส์พ.ศ. ๒๕๕๙ ด้วยระเบียบสำนักนายกรัฐมนตรีว่าด้วยการเชื่อมโยงข้อมูลอิเล็กทรอนิกส์สำหรับการนำเข้าการส่งออก การนำผ่าน และโลจิสติกส์ พ.ศ. ๒๕๕๗มีวัตถุประสงค์เพื่อเพิ่มขีดความสามารถในการแข่งขันของประเทศการอำนวยความสะดวกทางการค้าระหว่างประเทศ และการให้บริการของรัฐที่ทันสมัยสะดวก รวดเร็ว และเป็นมาตรฐาน อีกทั้งเพื่อให้สอดคล้องกับความตกลงว่าด้วยการอำนวยความสะดวกด้านศุลกากรด้วยระบบอิเล็กทรอนิกส์ของอาเซียน(Agreement toEstablish and Implement the ASEAN Single Window) จึงจำเป็นต้องจัดให้มีระบบการเชื่อมโยงข้อมูลอิเล็กทรอนิกส์ณ จุดเดียว (National - Single - Window) และกำหนดให้การขอและการออกใบอนุญาตใบรับรอง หรือเอกสารอื่นใดเกี่ยวกับการนำเข้า การส่งออก การนำผ่าน และโลจิสติกส์สามารถดำเนินการได้ในรูปแบบของข้อมูลอิเล็กทรอนิกส์ ประกอบกับตามข้อ ๕ของระเบียบดังกล่าวกำหนดให้หน่วยงานของรัฐที่ต้องปฏิบัติตามระเบียบนี้มีอำนาจออกระเบียบ ประกาศคำสั่ง หรือข้อกำหนดอื่นเพื่อปฏิบัติตามระเบียบนี้ดังนั้นเพื่อให้การบริหารจัดการเกี่ยวกับการให้บริการใบอนุญาตนำเข้า ส่งออก นำผ่าน พืชอนุรักษ์ และใบรับรองนำเข้าส่งออก นำผ่านพืชลูกผสมของพืชอนุรักษ์ตามกฎหมายที่อยู่ในความรับผิดชอบของกรมวิชาการเกษตรเป็นไปตามระเบียบดังกล่าวโดยอาศัยอำนาจตามความในพระราชบัญญัติระเบียบบริหารราชการแผ่นดิน พ.ศ. ๒๕๓๔และที่แก้ไขเพิ่มเติม มาตรา ๓๒ กฎกระทรวงแบ่งส่วนราชการกรมวิชาการเกษตรกระทรวงเกษตรและสหกรณ์ พ.ศ. ๒๕๕๗ พระราชบัญญัติพันธุ์พืช พ.ศ. ๒๕๑๘และที่แก้ไขเพิ่มเติม มาตรา ๒๙ ตรี มาตรา ๒๙ จัตวาอธิบดีกรมวิชาการเกษตรจึงออกประกาศไว้ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง หลักเกณฑ์ วิธีการ และเงื่อนไขการขอรับหนังสืออนุญาตนำเข้า ส่งออก นำผ่านพืชอนุรักษ์และซากพืชอนุรักษ์ การขอรับหนังสือรับรองการส่งออกพืชลูกผสมของพืชอนุรักษ์และใบสำคัญการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืชพ.ศ. ๒๕๑๘ และที่แก้ไขเพิ่มเติม โดยวิธีการทางอิเล็กทรอนิกส์ พ.ศ. ๒๕๕๙ข้อ๒[๑] ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ๓ ในประกาศนี้หนังสืออนุญาต หมายถึงหนังสืออนุญาตพืชอนุรักษ์และซากของพืชอนุรักษ์นำเข้า ส่งออก นำผ่าน และโลจิสติกส์เพื่อการนำเข้า การส่งออก การนำผ่าน และโลจิสติกส์พืชอนุรักษ์และซากของพืชอนุรักษ์หนังสือถึง หมายความว่าหนังสือรับรองพืชลูกผสมของพืชอนุรักษ์ส่งออก และโลจิสติกส์เพื่อการส่งออกและโลจิสติกส์พืชลูกผสมของพืชอนุรักษ์ใบสำคัญการขึ้นทะเบียนสถานที่เพาะเลี้ยงพืชอนุรักษ์ หมายถึง ใบสำคัญการขึ้นทะเบียนสถานที่เพาะเลี้ยงพืชอนุรักษ์เพื่อการขยายพันธุ์เทียมพืชอนุรักษ์เพื่อการค้ารายการสินค้า หมายความว่าชื่อหรือคำอธิบายของสินค้า (Description) ตามพิกัดศุลกากรและรหัสสถิติรหัสพิกัดศุลกากรและรหัสสถิติ หมายความว่ารหัสพิกัดศุลกากรซึ่งประกอบด้วย ตอน ประเภทของประเภทย่อย และรหัสสถิติของสินค้าข้อ๔ ผู้ใดประสงค์จะขอรับหนังสืออนุญาต หนังสือรับรองเกี่ยวกับพืชอนุรักษ์หรือใบสำคัญการขึ้นทะเบียนสถานที่เพาะเลี้ยงพืชอนุรักษ์ ตามพระราชบัญญัติพันธุ์พืชพ.ศ. ๒๕๑๘ และที่แก้ไขเพิ่มเติมสามารถดำเนินการได้ในรูปแบบของข้อมูลอิเล็กทรอนิกส์อีกวิธีการหนึ่งในการขอรับใบอนุญาต หรือหนังสือสำคัญดำเนินการโดยวิธีการทางอิเล็กทรอนิกส์ผู้นั้นต้องดำเนินการขึ้นทะเบียนเป็นผู้ประกอบการในระบบทะเบียนผู้ประกอบการ (Registration - Database) ไว้กับกรมวิชาการเกษตร ตามหลักเกณฑ์วิธีการที่กรมวิชาการเกษตรกำหนดและต้องปฏิบัติดังนี้(๑)บุคคลธรรมดา๑.๑บุคคลสัญชาติไทย ให้ใช้เลขบัตรประจำตัวประชาชน ๑๓ หลัก ซึ่งออกโดยกรมการปกครองเป็นเลขประจำตัวในการลงทะเบียน๑.๒ บุคคลต่างด้าว ให้ใช้เลขที่หนังสือเดินทาง เรือเลขที่ใบทะเบียนคนต่างด้าวเป็นเลขประจำตัวในการลงทะเบียน(๒)นิติบุคคล ให้ใช้เลขทะเบียนนิติบุคคล ๑๓ หลัก ซึ่งออกโดยกรมพัฒนาธุรกิจการค้า กระทรวงพาณิชย์เป็นเลขประจำตัวในการลงทะเบียนข้อ๕ ผู้ประกอบการตามข้อ ๔ที่ต้องนำส่งเอกสารที่ลงนามรับรองสำเนาถูกต้อง หรือข้อมูลอิเล็กทรอนิกส์ที่มีลายมือชื่ออิเล็กทรอนิกส์เพื่อใช้เป็นหลักฐานในการยื่นคำขอเพื่อประสงค์จะขอรับหนังสืออนุญาตหนังสือรับรองเกี่ยวกับพืชอนุรักษ์หรือใบสำคัญการขึ้นทะเบียนสถานที่เพาะเลี้ยงพืชอนุรักษ์และต้องนำส่งข้อมูลอิเล็กทรอนิกส์ที่ถูกต้องครบถ้วนและเป็นจริงทุกประการภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์ข้อ๖ ผู้ประกอบการต้องปฏิบัติตามกฎระเบียบ ประกาศ ที่เกี่ยวข้องกับพืชอนุรักษ์และซากของพืชอนุรักษ์พืชลูกผสมของพืชอนุรักษ์นั้น ๆและการขึ้นทะเบียนสถานที่เพาะเลี้ยงพืชอนุรักษ์ฝ่าฝืนหรือไม่ปฏิบัติตามหรือปฏิบัติไม่ครบถ้วนกรมวิชาการเกษตรจะดำเนินการตามที่กฎระเบียบ ประกาศนั้นกำหนดไว้ข้อ๗ รายการสินค้าพืชอนุรักษ์และซากของพืชอนุรักษ์หรือพืชลูกผสมของพืชอนุรักษ์ที่ระบุในหนังสืออนุญาตหนังสือรับรองหรือใบสำคัญการขึ้นทะเบียนสถานที่เพาะเลี้ยงพืชอนุรักษ์ต้องเป็นรายการที่ถูกต้องตามข้อ๖ผู้ประกอบการจะต้องพิสูจน์และแสดงหลักฐานที่เกี่ยวข้องจนเป็นที่พอใจได้ว่ารายการสินค้านั้นถูกต้องและครบถ้วนหากหลักฐานดังกล่าวไม่เพียงพอต่อการตรวจสอบกรมวิชาการเกษตรอาจส่งเจ้าหน้าที่ไปตรวจสอบหรือขอเอกสารหลักฐานเพิ่มเติมทั้งนี้ ผู้ประกอบการต้องให้ความร่วมมือในการอำนวยความสะดวกหรือให้คำชี้แจงแก่เจ้าหน้าที่ตามสมควรหากไม่ให้ความร่วมมือในการอำนวยความสะดวกหรือไม่ให้คำชี้แจงแก่เจ้าหน้าที่ตามที่ร้องขอเกี่ยวกับการปฏิบัติหน้าที่ในการตรวจสอบข้างต้นให้สันนิษฐานว่าสินค้าที่ยื่นขอใบอนุญาตใบรับรอง หรือใบสำคัญการขึ้นทะเบียนฯ นั้นไม่ถูกต้องตามที่กฎระเบียบ ประกาศ กำหนดไว้ข้อ๘ กรมวิชาการเกษตรจะออกหนังสืออนุญาตหรือหนังสือรับรองเกี่ยวกับพืชอนุรักษ์แบบล่วงหน้าในรูปแบบอิเล็กทรอนิกส์ไฟล์ที่มีลายมือชื่ออิเล็กทรอนิกส์ของเจ้าหน้าที่ผู้มีอำนาจลงนามให้แก่ผู้ประกอบการเมื่อผู้ประกอบการจัดส่งเอกสารที่ลงนามรับรองสำเนาถูกต้องหรือข้อมูลอิเล็กทรอนิกส์ที่มีลายมือชื่ออิเล็กทรอนิกส์ภายใต้หลักเกณฑ์ของกฎหมายว่าด้วยธุรกรรมทางอิเล็กทรอนิกส์เพื่อใช้เป็นหลักฐานพร้อมทั้งชำระค่าหนังสืออนุญาตหรือหนังสือรับรองผ่านทางอิเล็กทรอนิกส์เรียบร้อยแล้วข้อ๙ ผู้ประกอบการผู้ใดประสงค์จะขอรับหนังสืออนุญาตหนังสือรับรองเกี่ยวกับพืชอนุรักษ์หรือใบสำคัญการขึ้นทะเบียนสถานที่เพาะเลี้ยงพืชอนุรักษ์ตามพระราชบัญญัติพันธุ์พืช พ.ศ. ๒๕๑๘ และที่แก้ไขเพิ่มเติม ตามกฎหมายที่กรมวิชาการเกษตรรับผิดชอบจะต้องระบุรหัสพิกัดศุลกากรและรหัสสถิติรายการสินค้าตามบัญชีแนบท้ายประกาศนี้ข้อ๑๐ การนำเข้า หรือนำผ่าน หรือส่งออกณ ด่านตรวจพืช ผู้ประกอบการหรือตัวแทนผู้ประกอบการต้องแจ้งการนำเข้า หรือนำผ่านหรือส่งออก ผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National - Single -Window) โดยพนักงานเจ้าหน้าที่จะตรวจสอบความถูกต้องของข้อมูลทางอิเล็กทรอนิกส์ในเวลาราชการ หรือตามเวลาทำการของด่านตรวจพืชข้อ๑๑ กรณีที่มีเหตุขัดข้องทำให้กรมวิชาการเกษตรไม่สามารถดำเนินการออกหนังสืออนุญาตหนังสือรับรอง หรือใบสำคัญการขึ้นทะเบียนฯ ทางอิเล็กทรอนิกส์ตามประกาศนี้ได้ให้ผู้อำนวยการสำนักหรือเจ้าหน้าที่ที่ได้รับมอบหมายให้ออกหนังสืออนุญาตหนังสือรับรอง หรือใบสำคัญการขึ้นทะเบียนสถานที่เพาะเลี้ยงพืชอนุรักษ์เป็นผู้พิจารณาดำเนินการโดยวิธีการอื่นข้อ๑๒ กรณีที่ไม่เป็นไปตามหลักเกณฑ์วิธีการ และเงื่อนไขในประกาศนี้ ให้เป็นไปตามที่อธิบดีกรมวิชาการเกษตรวินิจฉัยข้อ๑๓ บรรดาประกาศ ระเบียบ ข้อบังคับและคำสั่งอื่นในส่วนที่ได้กำหนดไว้แล้วในประกาศนี้หรือซึ่งขัดแย้งกับความในประกาศนี้ให้ใช้ประกาศนี้แทนข้อ๑๔ ผู้ประกอบการที่ได้ขึ้นทะเบียนเป็นสมาชิกระบบการให้บริการทางอิเล็กทรอนิกส์ก่อนวันที่ประกาศนี้มีผลบังคับใช้ให้ความเป็นสมาชิกภาพดำรงอยู่จนกว่าจะหมดอายุทะเบียนประกาศ ณ วันที่ ๑๔มิถุนายน พ.ศ. ๒๕๕๙สมชาย ชาญณรงค์กุลอธิบดีกรมวิชาการเกษตรปริยานุช/จัดทำ๒๕ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๙ ง/หน้า ๔๕/๒๒ พฤศจิกายน ๒๕๕๙